Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A házasságról, a családról és a gyámságról szóló 1952. évi IV. törvény (a továbbiakban: Csjt.) alapelve, hogy
Paragraph Index: 760

A házasságról, a családról és a gyámságról szóló 1952. évi IV. törvény (a továbbiakban: Csjt.) alapelve, hogy annak alkalmazása során mindenkor a kiskorú gyermek érdekére figyelemmel, jogait biztosítva kell eljárni [1. § (2) bek.]. Ide sorolandók a gyermekvédelmi adatkezelések és -nyilvántartások, ezekkel szemben is alapvetõ elvárás, hogy a gyermek érdekeit szolgálják. Ennek megfelelõen az örökbefogadási eljárás során szükséges adatkezeléseknek is mindenkor elsõdlegesen a gyermek érdekeit kell szolgálniuk, jelen esetben ez tekinthetõ az adatkezelés céljának is. III. Megállapítások Az Avtv. hivatkozott 3. § (2) bekezdése elõírja, hogy különleges adatot akkor lehet kezelni, ha ahhoz az érintett írásban hozzájárult, vagy törvény elrendeli. Az Avtv. 1. §-a szerint az e törvényben foglaltaktól eltérni csak akkor lehet, ha azt az Avtv. kifejezetten megengedi. Ilyen kivételt csak meghatározott adatfajtára és adatkezelõre együttesen lehet megállapítani. A Gyvt. által tartalmazott felhatalmazás nem adatfajták megállapítását írja elõ a Kormány számára rendeleti formában, hanem „személyes adatok kezelésére vonatkozó részletes eljárási szabályok” megállapítását. A Kormány ennek megfelelõen csupán eljárási szabályok megalkotására jogosult, a kezelendõ személyes adatok körét nem határozhatja meg. Megjegyezzük, hogy a Gyvt. jogszerûen nem is adhat felhatalmazást a Kormány számára az adatfajták meghatározására, mivel erre csak törvényben kerülhet sor az Avtv. szerint. A származásra, vallásra vonatkozó különleges adatok kezelésének lehetõsége nem szerepel a Gyvt.-ben, azt alacsonyabb szintû jogszabály nem írhatja elõ.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes